Órfhlaith Begley

Is polaiteoir de chuid Sinn Féin i dTuaisceart Éireann í Órfhlaith Begley. Rugadh í ar an 19 Nollaig 1991. I mí Bhealtaine 2018, bhí sí tofa don chéad uair mar fheisire parlaiminte do Thír Eoghain Thiar.

clé|mion|2017

Tús a shaoil agus gairm bheatha
Rugadh Begley ar an 19 Nollaig 1991 sa Charraig Mhór, Contae Thír Eoghain, Cúige Uladh.  Is iníon í leis an gComhairleoir de chuid Sinn Féin Seán Begley, a bhí tráth ina chathaoirleach ar Chomhairle Ceantair na hÓmaí. D'fhás Begley aníos sa Charraig Mhór, agus d'imir sí peil Ghaelach ag an gclub áitiúil. Rinne sí staidéar ar an Dlí agus ar an bPolaitíocht in Ollscoil na Banríona, Béal Feirste.  Ina dhiaidh sin, rinne sí staidéar in  Institiúid an Léinn Ghairmiúil agus Dlí, agus bhain sí céim amach mar aturnae. D'oibrigh Begley ansin mar aturnae i bPort an Dúnáin, Contae Ard Mhacha lena deartháir.
Gairm pholaitiúil
Roghnaíodh Begley mar iarrthóir Shinn Féin do Thír Eoghain Thiar  i bhfothoghchán 2018, nuair a d'éirigh Barra Mac Giolla Dhuibh as ar an 15 Eanáir. Toghadh í le tromlach 7,956.  Ba é Begley an chéad bhean a rinne ionadaíocht ar an toghcheantar ó cruthaíodh é i 1997. Ní shuíonn sí i dTeach na dTeachtaí de réir pholasaí seanbhunaithe an pháirtí maidir le staonadh. Atoghadh í in 2019 agus san Olltoghchán 2024..

Saol pearsanta
Phós Begley an t-innealtóir Conor Carson i mí na Nollag 2022 sa Charraig Mhór.

 Tagairtí 

Catagóir:Daoine a rugadh i 1991
Catagóir:Daoine beo
Catagóir:Tír Eoghain Thiar (toghcheantar na Ríochta Aontaithe)
Catagóir:Baill Shinn Féin